**OBRAZLOŽENJE**

**ZA NACRT PRAVILNIKA O IZMJENAMA I DOPUNAMA PRAVILNIKA**

**O MJERILIMA ZA STAVLJANJE LIJEKOVA NA LISTU LIJEKOVA HRVATSKOG ZAVODA ZA ZDRAVSTVENO OSIGURANJE KAO I NAČINU UTVRĐIVANJA CIJENA LIJEKOVA KOJE ĆE PLAĆATI HRVATSKI ZAVOD ZA ZDRAVSTVENO OSIGURANJE TE NAČINU IZVJEŠTAVANJA O NJIMA**

Izmjenama Pravilnika pristupilo se zbog potrebe racionalizacije potrošnje za lijekove koje plaća Hrvatski zavod za zdravstveno osiguranje (u daljnjem tekstu: Zavod) za lijekove koji su već uvršteni u liste lijekova Zavoda kao i one koji se stavljaju na listu u postojećim okolnostima.

Uvođenjem dodatnih kriterija za stavljanje lijekova na liste lijekova Zavoda i na Popis posebno skupih lijekova (PSL) nastojalo se postići određene uštede za Zavod, kako bi se omogućilo stavljanje novih lijekova na liste lijekova Zavoda i dostupnost tih lijekova pacijentima kojima su potrebni.